cyanic-selkie/wikianc huggingface dataset:
Սգացող հրեշտակ (հուշարձան)
«Սգացող հրեշտակ» (Скорбящий ангел), հուշարձան Ռուսաստանի Սամարայի մարզի Տոլյատի քաղաքում՝ նվիրված քաղաքական ճնշման զոհերի հիշատակին։
Պատմություն
Նմանատիպ հուշարձանի կառուցման առաջարկը «Քաղաքական ճնշման զոհեր» քաղաքային հասարակական կազմակերպությունը ներկայացրել է 1999 թվականին։ 2000 թվականին հուշարձանի նախագծի համար անցկացվել է մրցույթ։ Քննարկվել է 5 հայցադիմում։ Հաղթել է Իգոր Բուրմիստենկոյի աշխատանքը։
Հուշարձանի բացումը տեղի է ունեցել 2005 թվականի հոկտեմբերի 30-ին՝ Քաղաքական ճնշումների զոհերի հիշատակի օրը։ Սակայն հրեշտակի ֆիգուրը բացմանը պատրաստ չէր, ուստի տեղադրվեց ժամանակավոր, գիպսային տարբերակ։ Բրոնզե հուշարձանը տեղադրվել է միայն 2006 թվականի ապրիլին։ Հուշարձանը տեղադրվել է Տոլյատիի կենտրոնական զբոսայգում ։
Ընդհանուր առմամբ, հուշարձանի կառուցման համար մարզային և քաղաքային վարչակազմերի կողմից ծախսվել է 8 միլիոն ռուբլի։
Հեղինակներ
Հուշարձանի ստեղծման գաղափարի հեղինակը քաղաքական ճնշումների զոհերի Տոլյատիի հասարակության ղեկավար Նիյազ Ազիզովիչ Յալիմովն է, քանդակագործը՝ ԽՍՀՄ և Ռուսաստանի նկարիչների միության անդամ Իգոր Բուրմիստենկոն, սակայն հուշարձանի գաղափարի ստեղծումից հինգ տարի հետո նա մահացել է և աշխատանքները կատարել է Ռուսաստանի և Ուկրաինայի նկարիչների միության անդամ Ի. Ն. Պրոկոպենկոն, հուշարձանը բրոնզից ձուլել է Վ. Ա. Ֆոմինը։
Ճարտարապետություն
Հուշահամալիրը քառակուսի է, որի շրջակայքում կան գրանիտային վահանակներ։ Մի կողմում տեղադրված է նստած հրեշտակի բրոնզե ֆիգուրը, որի ձեռքում բաց գիրք է հետևյալ բառերով` «Քարերը հավաքելու ժամանակն է»։ Ֆիգուրի բարձրությունը 2,8 մետր է։
Հրեշտակի հետևի պատի վրա երկու գրանիտե սալեր են, որոնցից մեկի վրա Ռուսաստանի Դաշնության Սահմանադրությունից և Միավորված ազգերի կազմակերպության մարդու իրավունքների հռչակագրից մեջբերում, մյուսին՝ Ստավրոպոլի մարզի 171 բնակիչների ցուցակը, որոնք մահապատժի են ենթարկվել քաղաքական պատճառներով և հետագայում արդարացվել են։
Back to December
«Back to December»-ը դրական գնահատականներ է ստացել քննադատների կողմից, ովքեր այդ երգը համարեցին Speak Now-ի «գանձերից» մեկը։ Քննադատները գովաբանել են երգը իր արտահայտիչ բառերի, անմոռանալի երաժշտության և Սվիֆթի երաժշտական ձայնի կատարելագործման համար։ Երգը ունեցել է առևտրային հաջողություն, զբաղեցնելով վեցերորդ հորիզոնականը Միացյալ նահանգների «Billboard Hot 100»-ում և յոթերորդ հորիզոնականը Կանադայում։ Ինչպես նաև այն զբաղեցրել է երրորդ հորիզոնականը «Billboard Hot Country Songs»-ում։ Երգը ունեցել է միջազգային հաջողություն, զբաղեցնելով 24-րդ հորիզոնական Նոր Զելանդիայում և 26-րդ հորիզոնականը՝ Ավստրալիայում։
Սգացող հրեշտակ (հուշարձան)
Նոր նշանակություն
Սգացող հրեշտակի քանդակի նոր խորհրդանշական գաղափարն ի հայտ է եկել 2007 թվականի հոկտեմբերի 31-ին Տոլյատի քաղաքում տեղի ունեցած ավտոբուսի պայթյունից հետո, երբ մահացել են 8 և վիրավորվել 56 մարդ։ 2007 թվականի հոկտեմբերի 31-ին Քաղաքական ճնշումների զոհերի հիշատակի օրվան հաջորդող օրը Սգացող հրեշտակի արձանի մոտ անցկացվեց սգո հանրահավաք։ Մինչ ողբերգության վայրը փակ էր հետաքննության գործողությունների պատճառով, քաղաքացիները գալիս և մոմեր էին դնում հրեշտակի արձանի մոտ։
Ալմազ Այանա
Ալմազ Այանա (አልማዝ አያና ኤባ, ), եթովպիացի թեթև ատլետ, ով մասնագիտացած է երկար տարածություններ վազելու մեջ։
Back to December
Երգի երաժշտական տեսահոլովակը, որի ռեժիսորն է Յոհան Լեմուանը, ցույց է տալիս, թե ինչ է տեղի ունենում Սվիֆթի և նրա սիրելցյալի բաժանմանումից հետո։ Երաժշտական տեսահոլովակը հավաքեց խառը կարծիքներ քննադատների կողմից՝ որոշները գովեցին տեսահոլովակի տպավորիչ տեսողական զգացումը և թախծալից տրամադրությունը, մինչդեռ մյուսները քննադատել են դրա ոչ ադեկվատ պատմությունը։ Սվիֆթը երգել է «Back to December» երգը կենդանի ձայնով մի քանի ելույթներում, մասնավորապես «Country Music Association Awards»-ի 44-րդ տարեդարձին և «American Music Awards»-ի 38-րդ տարեդարձին։
Ալմազ Այանա
Սպորտային կարիերա
Իր կարիերայի սկզբում մասնագիտացած է եղել խոչընդոտներով 3000 մետր վազքի մեջ, պատանիների շրջանում սահմանել է համաշխարհային ռեկորդ՝ 9:22.51:
Back to December
Երգի մասին
Սվիֆթի խոսքերով «Back to December»-ը մի երգ է, որի միջոցով նա ներողություն է խնդրում նախկին սիրեցյալից, նախկինում նա նման բան դեռևս չէր արել ։ Նա շարունակեց. «Ես երբեք երգում ներողություն խնդրելու կարիք չեմ ունեցել։ Բայց վերջին 2 տարվա ընթացքում ես շատ մեծ փորձ ձեռք բերեցի։ Երբեմն դու քո սխալը հասկանում ես, երբ արդեն շատ ուշ է լինում և այդ ժամանակ դու ներողություն խնդրելու կարիք ես զգում քո անուշադրության համար» ։ Քննադատները մտածում են, որ երգում Սվիֆթը ներողություն է խնդրում իր նախկին սիրեցյալ, «Մթնշաղ»-ի դերասան Թեյլոր Լոթներից, ելնելով «Քո թուխ մաշկը, քո քաղցր ծիծաղը» բառերից, ինչպես նաև գրքույկի գաղտնի բառերից, որոնք ասում են «ԹԵՅ» (Թյլորի կարճ տարբերակը)։ Այնուամենայնիվ, ո՛չ Սվիֆթը, ո՛չ Լոթները չեն հաստատել կամ ժխտել այս ասեկոսեները։ «Back to December»-ը առաջին անգամ որպես «Speak Now»-ի գովազդային սինգլ թողարկվել է հոկտեմբերի 12-ին, 2010 թվականին ։ 2010 թվականի նոյեմբերի 15-ին երգը թողարկվել է որպես «Speak Now»-ի երկրորդ սինգլ ։
Ալմազ Այանա
Սպորտային կարիերա
2013 թվականի աշխարհի առաջնության 5000 մետր վազքի բրոնզե մեդալակիր 14:51.33 արդյունքով։ 2013 թվականին Ֆաննի Բլանկերս-Կունի հիշատակին անցկացվող մրցաշարի 5000 մետր վազքի հաղթող 14:52.42 արդյունքով։ 2013 թվականի Meeting Areva մրցաշարի 5000 մետր վազքի փոխչեմպիոն 14:25.84 արդյունքով։
Back to December
Ստեղծում
«Back to December»-ը քանթրի և փոփ ոճի երգ է` 4 րոպե, 55 վայրկյան տևողությամբ ։ «Engine 145»-ի Սթիվեն Դյուզները երգն անվանել է «Էլեգանտ բալլադ, լի նվագախմբային ներդաշնակությամբ, հանդիսավոր կիթառներով և աղերսող տեքստով» ։ Այն գրված է «Դի մաժոր» բանալիով, և Սվիֆթի վոկալները մեկ օկտավաից ավելի են ձգվում, F♯3 նոտայից մինչև A4 նոտան ։ Այն հետևում է D–Bm7–G-D ակորդային հաջորդականությանը։ «Los Angeles Times»-ի Ռենդի Լյուիսը մեկնաբանել է, որ «Back to December»-ը այն 2 երգերից է, որոնցում Սվիֆթը առաջին անգամ նվագախումբ է միավորել ձայնագրությունում (մյուսը «Haunted»-ն է) ։
Ալմազ Այանա
Սպորտային կարիերա
2015 թվականի աշխարհի առաջնության 5000 մետր վազքի ոսկե մեդալակիր 14:26.83 արդյունքով։ 2015 թվականի IAAF Diamond League Shanghai մրցաշարի 5000 մետր վազքի հաղթող 14:14.32 : 2015 թվականի Meeting Areva մրցաշարի 5000 մետր վազքի փոխչեմպիոն 14:21.97 արդյունքով ։
Back to December
Ստեղծում
Երգի պատմությունը ներկայացված է առաջին դեմքից և նկարագրում է մի պատմություն, որտեղ Սվիֆթը ներողություն է խնդրում մի երիտասարդից, ում սիրտը նա կոտրել է։ «Entertainment Weekly»-ի Մենդի Բիեռլին նկարագրում է երգը որպես մելամաղձոտ պատմություն զգացմունքային կրկներգով և անկեղծությամբ, ավելացնելով որ երգի մեջ նա ասում է, որ նա զղջում է նրանց վերջին հանդիպման համար (Դու ինձ վարդեր տվեցիր, իսկ ես դրանք թողեցի թառամելու) և որ նա երազում է, որ նա այն ժամանակ հասկանար՝ ինչ էր ունեցել (Ես կգնայի հետ դեպի դեկտեմբեր և կփոխեի իմ միտքը...ես միշտ ետ եմ հետ գնում դեպի դեկտեմբեր)։
Ալմազ Այանա
Սպորտային կարիերա
2016 թվականի IAAF Diamond League Rome մրցաշարի 5000 մետր վազքի հաղթող 14:12.59 արդյունքով։ 2016 թվականի Ամառային օլիմպիական խաղերի 10000 մետր վազքի հաղթող 29.17,45 արդյունքով, որը համարվում է համաշխարհային ռեկորդ (նախկինը պատկանել է չինացի Վան Ցզյունսյային)։
Back to December
Ստեղծում
«Entertainment Weekly»-ի Լիա Գրինբլաթը նշել է երգի հետևյալ բառերը. «Դու արդեն ուշադիր ես լինում, և ես գիտեմ, թե ինչու։ Որովհետև քո՝ ինձ տեսնելու վերջին անգամը դեռ այրվում է քո մտքում...Դու ինձ վարդեր տվեցիր, իսկ ես դրանք թողեցի թառամելու» ։
Քննադատների գնահատական
Երգը ստացել է քննադատական ողջույն։ «Rolling Stone»-ի Ռոբ Շեֆֆիլդը երգին տվեց դրական մեկնաբանություն, ասելով. «Սվիֆթի ձայնը բավականաչափ բնական է և անտարբեր դիմակավորելու համար այն, թե ինչքան հմուտ է նա դարձել որպես երգիչ. նա երգի մեջ իջեցնում է իր ձայնը ամաչկոտ աղջկա դասական ձևով, ով փորձում է կոպիտ խոսել» ։ «Slant» ամսագրի Ջոնաթան Քիֆը գովել է Սվիֆթի անմոռանալի երաժշտություն գրելու ունակությունը և գովաբանել է երգի ստեղծագրությունը, գրելով. «Երգը ցույց է տալիս Սվիֆթի՝ երաժշտության ընդհանուր երանգը երգի ավելի լայն թեմաներին համապատասխանեցնելու եզակի հմտությունը»։ Նա ավելացրեց, որ «մելամաղձոտ երգը, ինչպիսին է Back to December-ը, միաժամանակ գրավիչ հնչեցնելը հեշտ չէ, բայց դա այն է, ինչը Սվիֆթն է անում, և դա շատ տպավորիչ հնարք է» ։ «Roughstock»-ի Բոբի Փիքոքը երգին տվել է հինգից չորս աստղ և գովաբանել է Սվիֆթի երգեցողությունը, ասելով, որ «այն նրա լավագույն երգեցողությունն է սկսած «Tim McGraw»-ից»։ Նա եզրակացրել է, որ «երգը ավելի կենտրոնացված է, ավելի հասուն է, և մի քիչ ավելի լավ է երգված, քան նրա նախորդ նյութը» ։
Նվաճումներ
«Back to December»-ը «Speak Now»-ի ստանդարտ տարբերակի 14 երգերից մեկն է, որ եղել է «Billboard Hot 100»-ի թոփ 40-ի մեջ ։ Դրա՝ որպես գովազդային սինգլ թողարկումից հետո, «Back to December»-ը զբաղեցրեց 6-րդ հորիզոնականը «Billboard Hot 100»-ում՝ 242,000 թվային ներբեռնումների վաճառքով (մոտավորապես), հոկտեմբերի 12-ին, 2010 թվականին ։ Հետևելով իր՝ որպես սինգլ թողարկմանը, երգը կրկին մուտք է գործել «Billboard Hot 100», 74-րդ հորիզոնականում 2010 թվականի նոյեմբերի 27-ին ավարտվող շաբաթվա մեջ։ Այն հասել է 18-րդ հորիզոնական։ Այն նաև զբաղեցրել է առաջին հորիզոնականը «Hot Digital Songs»-ում, 11-րդ հորիզոնականը «Pop Songs»-ում, և 12-րդ հորիզոնականը «the Adult Pop Songs»-ում։ «Back to December»-ը նաև դարձել է Սվիֆթի 5-րդ երգը, որ չի կարողացել զբաղեցնել առաջին տեղ «Hot Country Songs»-ում, փոխարենը հասնելով «Թոփ 3» (նախորդ երգերն էին՝ «Teardrops on My Guitar»-ը, զբաղեցնելով 2-րդ հորիզոնական, «Picture to Burn»-ը, զբաղեցնելով 3-րդ հորիզոնական, և «White Horse»-ն ու «Mine»-ը, զբաղեցնելով 2-րդ հորիզոնական) և նրա 9-րդ ընդհանուր երգը, որ հասել է «Թոփ 10», բայց չի կարողացել գրավել առաջին տեղը (նախորդ երգերն էին՝ «Tim McGraw»-ն, զբաղեցնելով 6-րդ հորիզոնական, «Fifteen»-ը, զբաղեցնելով 7-րդ հորիզոնական, «Fearless»-ը, զբաղեցնելով 10-րդ հորիզոնական, և մի քիչ բարձր նշված 4 երգերը)։ Երգը զբաղեցրել է 38-րդ հորիզոնականը «the year-end chart of Hot Country Songs»-ում, և 74-րդ հորիզոնականը «the year-end chart of Hot 100»-ում։ Այն «Speak Now»-ի միակ երգն է, որ եղել է «Hot 100 year-end chart»-ում 2011 թվականին։ 2014 թվականի նոյեմբերի դրությամբ «Back to December»-ը վաճառել է 1,9 միլիոն պատճեն Միացյալ Նահանգներում։
Զարգացում և թողարկում
«Back to December»-ի ուղեկցող երաժշտական տեսահոլովակի ռեժիսորն է Յոհան Լեմուանը, ով նաև եղել է Քեթի Փերրիի «Teenage Dream» երգի տեսահոլովակի ռեժիսորը։ Տեսահոլովակը նկարահանվել է 2010 թվականի դեկտեմբերի վերջերին՝ Սուրբ Ծննդի նախօրեին ։ «Country Music Television»-ի հետ հարցազրույցի ժամանակ Լեմուանը բացատրել է, որ նա տեսահոլովակի գաղափարը զարգացրել է «E.T. the Extra-Terrestrial» ֆիլմը նայելուց և դրանից ոգեշնչվելուց հետո ։ Ինչպես նաև նա «MTV News»-ին ասել է, որ նա ցանկանում էր, որ տեսահոլովակը լինի պարզ, բայց միևնույն ժամանակ փոխաբերական իմաս ունենա։ Նա ավելացրեց. «Ես ուզում էի զգացմունքների սառնության վրա աշխատել տեսողական կերպով, խաղալով ձյունով, հեռավորությամբ և տխրությամբ» ։ Նա ուզում էր կենտրոնանալ Սվիֆթի տեսքի վրա տեսահոլովակում, ասելով. «Ես ուզում էի, որ նա խաղա բնական կերպով, որպեսզի նա եվրոպացու տեսք ունենա։ Այս էր ինձ համար հիմնական նպատակ։ Թեյլորի աշխարը շատ հեռու է իմ մշակույթից, բայց ես նրա մեջ մի բան տեսա, որը կարող էր լինել շատ կոպիտ և սրտաճմլիկ. հեռու արքայադստեր շքեղությունից, որի ոճով նա հաճախ առաջնորդվում է»։ Լեմուանին թույլատրվել էր վերհսկել տեսահոլովակի ամբողջ ընթացքը, չնայած Սվիֆթի՝ տեսահոլովակի դերի՝ իր նախկին սիրեցյալին նամակ թողնելը ոչ թե Լեմուանի գաղափարն էր, այլ հենց Թեյլորինը։ Սվիֆթի սիրեցյալը տեսահոլովակում տղա մոդել, Գանթարս Ասմանիսը։ Լեմուանը մեկնաբանել է, որ Ասմանիսը այդ տեսահոլովակում Սվիֆթի սիրեցյալի դերի համար կատարյալ էր, ասելով. «Ես այդ դերի համար այնպիսի տղա էի ուզում, որը նուրբ է և գեղեցիկ։ Ես չէի ուզում ինչ-որ գրավիչ կամ կատարյալ շքեղ տղա, ով կվերացներ տեսահոլովակի անկեղծությունը»։ Երաժշտական տեսահոլովակի պրեմիերան կայացավ հունվարի 13-ին, 2011 թվականին, CMT-ով և Great American Country-ով։ Տեսահոլովակի՝ դպրոցի և բեյսբոլի մարզադաշտի կադրերը նկարահանվել են Բինգհամտոնում, «MacArthur» զբոսայգում, մինչդեռ Սվիֆթի հետ տեսարանները նկարահանվել են Նեշվիլ քաղաքից դուրս գտնվող մի հին առանձնատանը։ Vevo-ում տեսահոլովակի դիտումները հասել են 100 միլիոնի, 2015 թվականի հունիսին, դառնալով Սվիֆթի 13-րդ վավերացված տեսահոլովակը։ Մինչ օրս, տեսահոլովակն ունի ավելին, քան 137 միլիոն դիտում ՅուԹյուբ-ում։
Ընդունելություն
Երաժշտական տեսահոլովակի քննադատական գնահատականները դրական էին։ «Billboard»-ի Ջիլլիան Մեյփսը մտածել է, որ տեսահոլովակը «պատշաճորեն զուսպ» է, հաշվի առնելով այն փաստը, որ երգը ամբողջությամբ ներողություն խնդրելու մասին է ։ «The Improper» ամսագիրը նկատել է, որ տեսահոլովակը ունի « «Hallmark» ժանրի ֆիլմի տեսք և զգացմունքայնություն և նույնիսկ հուզիչ է», մինչդեռ «New York» ամսագրի Ամոս Բարշադը կարծում էր, որ տեսահոլովակը «սարսափելի» է ։ «MTV» հեռուստաալիքի Թամար Էնիթեյը տեսահոլովակը նկարագրել է որպես «հիասթափություն», գրելով. «Այն պարզապես մի աղջկա մասի չէ, ով մնացել է տարվա 12-րդ ամսում։ Այն սիրո և այդ վայրում ափսոսանք ապրողի մասին է» ։ «Dose.ca» ամսագրի Լիա Քոլլինզը երաժշտական տեսահոլովակն անվանել է «երազկոտ և մռայլ» ։ Նրա տեսակետը արձագանքվել է «Entertainment Weekly»-ի Լիա Գրինբլաթի կողմից, ով տեսահոլովակը համարեց «մի կերպ հիանալի», որը համապատասխանում է երգի մելամաղձոտ, բայց զղջումով լի տրամադրությանը։ «MTV» հեռուստաալիքի Ջոյսլին Վենան նկատել է, որ տեսահոլովակը «մութ» է և «մռայլ», ինչը բնորոշ չէ Սվիֆթին։
Կենդանի ելույթներ
Սվիֆթն առաջին անգամ «Back to December»-ը կատարել է Փարիզում, «Salle Wagram» թատրոնում, հոկտեմբերի 18-ին, 2010 թվականին, իր առաջիկա ալբոմ «Speak Now»-ն առաջ տանելու համար, որը պետք է թողարկվեր հոկտեմբերի 25-ին, 2010 թվականին ։ Ինչպես նաև Սվիֆթը երգը կատարել է «Speak Now: Taylor Swift Live From New York City»-ի ժամանակ, հատուկ ծրագիր, որը ուղիղ եթերով ցույց էր տրվում «CMT.com»-ում, «MTV.com»-ում, «VH1.com»-ում և այլ «MTV» ցանցերում Եվրոպայում, Ասիայում, Ավստրալիայում և Լատինական Ամերիկայում իր նոր ալբոմի թողարկումը տոնելու համար ։
Ինչպես նաև Սվիֆթը «Back to December»-ը կատարել է մի քանի ուրիշ առիթների ժամանակ։ 2010 թվականի նոյեմբերի 10-ին նա կենդանի ձայնով ելույթ ունեցավ «Bridgestone Arena»-ում «Country Music Association Awards»-ի 44-րդ տարեդարձին, որը գտնվում է Նեշվիլ քաղաքում ։ Նրա այդ ելույթը գնահատվել է «B+» «Los Angeles Times» թերթում, նշելով, որ նա «այն պարզ է պահել» և «առիթի բարձրում» էր ։ Նոյեմբերի 21-ին, 2010 թվականին Սվիֆթը խառնել է «Back to December»-ը «OneRepublic» խմբի «Apologize» երգի հետ «American Music Awards»-ի 38-րդ տարեդարձի ժամանակ ։ Նրա այդ ելույթը գնահատվել էր «B-» «Los Angeles Times»-ում, նշելով, որ երգի վերջին մասը «Apologize»-ի հետ խառնելը ավելորդ էր ։
Սվիֆթը կատարել է «Back to December»-ը և մի քանի երգեր «Speak Now»-ից նոյեմբերի 24-ին, 2010 թվականին «Շնորհակալության գիշերվա» ժամանակ, «NBC»-ով ։ Ավելի ուշ նա երգը կատարել է Էլեն Դեջեներեսի շոուի ժամանակ դեկտեմբերի 2-ին, 2010 թվականին ։ Հունվարի 31-ին, 2011 թվականին, նա երգը կատարել է «JetBlue’s Terminal 5»-ում, Նյու Յորքում ։ Նա նաև կատարել է երգը իր «Speak Now World Tour» շրջագայության ժամանակ  ։ Ելույթը թողարկվել է Սվիֆթի առաջին կենդանի ալբոմում, որի անվանումն է «Speak Now: World Tour Live» :
Արտաքին հղումներ
Կատեգորիա:Թեյլոր Սվիֆթի երգեր Կատեգորիա:2010 երգեր Կատեգորիա:Սենտիմենտալ սիրային երգեր
Թվային ստորագրություն
Այս հոդվածը կրիպտոգրաֆիկ ստորագրությունների մասին է։ Թվային ֆորմայի ստորագրությունների համար տես Էլեկտրոնային ստորագրություն բաժինը։
Թվային ստորագրությունը (անգլերեն՝ digital signature, դիջիթալ սիգնչր), կամ թվային ստորագրության սխեման ասիմետրիկ կրիպտոգրաֆիայի տեսակ է։ Անապահով ուղիով ուղարկված հաղորդագրությունների համար՝ ըստ պահանջի իրականացված թվային ստորագրությունը ստացողին հնարավորություն է տալիս ենթադրելու, որ տվյալ հաղորդագրությունն իսկապես ուղարկվել է այն անձի կողմից, ում անունը նշված է վերջինիս մեջ։ Թվային ստորագրությունները շատ առումներով համարժեք են ձեռքով գրված ստորագրություններին; բոլոր պահանջներին համապատասխան կատարված թվային ստորագրություններն ավելի դժվար է կեղծել, քան ձեռքով գրվածները։ Այստեղ օգտագործված թվային ստորագրության համակարգերը հիմնված են կրիպտոգրաֆիկ սկզբունքների վրա, և պետք է կատարվեն ճշգրտորեն՝ արդյունավետ լինելու համար։ Թվային ստորագրությունները կարող են նաև ոչ-հրաժարողունակություն ապահովել (երբ հաղորդագրություն ուղարկած անձը չի կարող հրաժարվել այն փաստից, որ ինքն ուղարկել է տվյալ հաղորդագրությունը), որ նշանակում է, որ ուղարկողը հաջողության չի հասնի իր հեղինակային դերից հրաժարվելու փորձեր անելիս։ Մինչդեռ նրանց բաց բանալին էլ մնում է գաղտնի։ Այնուհետև ոչ-հրաժարողունակության որոշ այլ սխեմաներ թվային ստորագրության համար առաջարկում են ժամանակային կնիք, որպեսզի եթե նույնսիկ գաղտնի բանալին բացված է, միևնույն է ստորագրությունը վավեր է համարվում։ Թվայնորեն ստորագրված հաղորդագրությունները կարող են լինել բիթսթրինգին համարժեք ներկայացուցչական միավորներ, ինչպես օրինակ՝ էլեկտրոնային փոստը, պայմանագրերը, կամ ցանկացած հաղորդագրություն՝ որևէ այլ կրիպտոգրաֆիկ պրոտոկոլով ուղարկված։ Թվային ստորագրություններն հաճախ օգտագործվում են էլեկտրոնային ստորագրություններ կատարելու համար։ Էլեկտրոնային ստորագրություն տերմինը ցանկացած այն էլեկտրոնային տվյալների հավաքական անունն է, որոնք ստորագրության միտում ունեն, սակայն ոչ բոլոր էլեկտրոնային ստորագրություններն են օգտագործում թվային ստորագրություն։ Որոշ երկրներում, ներառյալ ԱՄՆ-ն և Եվրամիությունը, էլեկտրոնային ստորագրություններն օրինական ուժ ունեն։ Այդուհանդերձ, էլեկտրոնային ստորագրությունններին առնչվող օրենքներնը միշտ չէ, որ պարզաբանում են, թե արդյոք տվյալ ստորագրությունները թվային կրիպտոգրաֆիկ ստորագրություններ են, այդպիսով դրանց օրինական ձևակերպումը, ինչպես նաև՝ դրանց կարևորությունը անորոշության մեջ թողնելով։
Ձևակերպումը
Թվային ստորագրության ցանկացած սխեմա սովորաբար բաղկացած է երեք ալգորիթմներից.
Թվային ստորագրությունների առավելությունները
Անհրաժեշտ են երկու հիմնական հատկություններ։ Նախևառաջ՝ այն ստորագրությունը, որ գեներացվել է կոնկրետ հաղորդագրությունից, կոնկրետ գաղտնի բանալուց, պետք է հաստատվի օգտագործելով համապատասխան բաց բանալի։ Երկրորդ՝ այն անձանց համար, որոնք չունեն բաց բանալի, պետք է թվաբանորեն անհավանական լինի վավեր ստորագրություն գեներացնելը։ Ստորև բերված են կոմունիկացիաներում թվային ստորագրության կիրառման որոշ տիպիկ դրդապատճառներ
Ճանաչում
Չնայած հաղորդագրությունները հաճախ կարող են պարունակել այն ուղարկող անձի մասին տվյալներ, այնուամենայնիվ այդ տվյալները կարող են այնքան էլ ճշգրիտ չլինել։ Երբ թվային ստորագրության գաղտնի բանալու պատկանելությունը կապված է մի կոնկրետ օգտագործողի հետ, վավեր ստորագրությունը ցույց է տալիս, որ հաղորդագրությունն ուղարկվել էր հենց այդ օգտագործողի կողմից։ Հաղորդագրությունն ուղարկողի ինքնության հանդեպ բարձր վստահելիության կարևորությունը հատկապես ակնհայտ է ֆինանսական համատեքստում։ Օրինակ, պատկերացրեք, թե մի բանկի մասնաճյուղի գրասենյակ ուղերձ է հղում կենտրոնական գրասենյակ՝ մի հաշվի համարի բալանսում փոփոխություն կատարելու մասին։ Եթե կենտրոնական գրասենյակը վստահ չլինի, որ այսպիսի ուղերձն իսկապես ուղարկվել է վստահելի աղբյուրից, ապա նման ուղերձին դրական արձագանքելը սարսափելի սխալ կլիներ։
Անմիջականություն
Շատ սցենարների համաձայն, հաղորդագրության ուղարկողն ու ստացողը հնարավոր է կարիք ունենան համոզվելու, որ տվյալ հաղորդագրությունը չի "որսացվել" ուղարկման ընթացքում։ Չնայած գաղտնագրումը թաքցնում է հաղորդագրության բովանդակությունը, այնուամենայնիվ չի բացառվում, որպեսզի գաղտնագրված հաղորդագրությունը հնարավոր լիներ փոխել՝ առանց այն հասկանալու (որոշ գաղտնագրման ալգորիթմներ, որոնք հայտնի են որպես անվերծանելի, կարող են կանխել սա, սակայն ուրիշները չեն կարողանում)։ Ինչևէ, եթե հաղորդագրությունը թվայնորեն ստորագրված է, դրանում կատարված ցանկացած փոփոխություն անվավեր կդարձնի ստորագրությունը։ Պետք է նաև նշել, որ գոյություն չունի որևէ արդյունավետ միջոց, որի օգնությամբ հնարավոր լիներ հարմարեցնել հաղորդագրությունն ու դրա ստորագրությունը՝ վավեր ստորագրությամբ նոր հաղորդագրություն արտադրելուն, քանի որ կրիպտոգրաֆիկ "հեշ" ֆունկցիաների (տվյալների վերադասավորման) մեծամասնության կողմից թվաբանորեն դեռևս անհնար է համարվում դրանց վերծանումը (տես կոլլիզիոն դիմադրություն բաժինը)։
Թվային ստորագրությունների ետկանչումներ
Բացի իրենց ներկայացրած կարևորությունից, թվային ստորագրություններն իրենք իրենցով միայն չեն կարող լուծել հետևյալ խնդիրները.
Թվային ստորագրությունների ու վստահելի ժամանակային նշումների միավորումը
Թվային ստորագրության ալգորիթմներն ու պրոտոկոլներն իրենց էությամբ ճշգրտություն չեն պարունակում ստորագրված փաստաթղթի ստորագրման ժամկետների մասին։ Ստորագրողը հնարավոր է ստորագրության մեջ ներառած լինի ժամկետների մասին կնիք, կամ փաստաթուղթն ինքնին կարող է ունենալ այդ տվյալներն ի սկզբանէ։ Անկախ տվյալ փաստաթղթի բովանդակությունից, ընթերցողը չի կարող վստահ լինել, որ ստորագրողն, օրինակ, չի պահպանել ստորագրության ժամկետները։ Այսպիսի թերացումը կարող է կանխվել, եթե ի հավելումն թվային ստորագրություններին՝ օգտագործվի նաև վստահելի ժամանակային կնքում։
Հեղինակային պատասխանատվությունից խուսափելու կանխում
Հիմնական հոդվածը՝ Հեղինակային պատասխանատվությունից խուսափելու կանխում։
Կրիպտոգրաֆիկ համատեքստում հեղինակային պատասխանատվությունից խուսափում տերմինը վերաբերում է հաղորդագրության հանդեպ կրած պատասխանատվության ցանկացած ձևից հրաժարման փորձերին։ Հաղորդագրության ստացողը կարող է պնդել, որպեսզի այն ուղարկողը հաղորդագրությանը կցի ստորագրություն՝ հետագայում դրա հեղինակությունից հրաժարումն ավելի դժվարացնելու նպատակով, քանի որ ստացողը կարող է ստորագրված հաղորդագրությունը ցույց տալ մի երրորդ կողմի (օրինակ՝ դատարանին)՝ ամրապնդելու համար ստորագրողների հանդեպ իր պահանջները։ Մինչդեռ օգտագործողի գաղտնի բանալու կորուստը կնշանակի, որ այդ բանալին օգտագործող բոլոր թվային ստորագրությունները, ինչպես նաև այդ օգտագործողի կողմից ուղարկվածները, բոլորը կասկածի տակ կառնվեն։ Այնուամենայնիվ, ստորագրող օգտագործողը չի կարող հրաժարվել հաղորդագրության տակ իր ստորագրած լինելու փաստից՝ առանց ստորագրման թվային բանալուց հրաժարվելու։ Սա բարդեցվում է այն փաստով, որ գոյություն չունի ոչ մի վստահելի ժամանակային կնիք, ուստի նոր փաստաթղթերը (այն բանից հետո, ինչ ստորագրողը համաձայնեցրել է ստորագրությունը) չեն կարող տարբերակվել հին փաստաթղթերից, ինչը հետագայում ավելի է բարդացնելու ստորագրությունների բանալիների վավերացումը։ Հեղինակային պատասխանատվությունից խուսափելու կանխման ծառայությունը պահանջում է բաց բանալու ենթակառուցվածքի (PKI) գոյություն, ինչը ստեղծման ու աշխատեցման ենթակա մի համակարգ է։ PKI-ում սերտիֆիկացման համար պատասխանատու կողմերը սովորաբար հանդես են գալիս որպես բաց բանալիների պահոցներ, այնպես, որ դրանց հետ ասոցիացվող գաղտնի բանալիների հանդեպ օգտագործողների հեղինակությունը չի կարող հերքվել։ Ժամկետանց սերտիֆիկատները սովորաբար հեռացվում են այս պահոցից։ Անվտանգության քաղաքականության, ինչպես նաև հեղինակությունների պատասխանատվության հարց է՝ պահպանել հին սերտիֆիկատները այնքան ժամանակ, քանի դեռ տվյալների հեղինակությունից հրաժարման ծառայությունը շարունակում է մատուցվել։
ԻԴՏԱԴՍ (Ինչ Դու Տեսնում ես Այն Դու Ստորագրում ես)
Հիմնական հոդվածը՝ ԻԴՏԱԴՍ։
Տեխնիկական լեզվով ասած՝ թվային ստորագրությունը բիթերի շարք է, այնինչ մարդիկ "կարծում են", թե իրենք ստորագրում են այդ բիթերի սեմանտիկ մեկնաբանությունը։ Սեմանտիկորեն մեկնաբանվելու համար՝ բիթերի շարքը պետք է ձևափոխվի մարդկանց և ծրագրերին հասկանալի որևէ լեզվի, ինչն արվում է սարքավորումների ու ծրագրերի վրա հիմնված պրոցեսների միջոցով, համակարգչի օգնությամբ։ Սակայն, խնդիրն այն է, որ բիթերի սեմանտիկ մեկնաբանությունը կարող է փոխվել որպես բիթերը սեմանտիկ բովանդակության տրանսֆորմացների պրոցեսների արդյունք։ Համեմատաբար ավելի հեշտ է փոխել թվային փաստաթղթի բովանդակությունը՝ փոփոխություններ կատարելով այն համակարգչային ծրագրերում, որոնցով ստեղծվել կամ որոնցում մշակվել է տվյալ փաստաթուղթը։ Սեմանտիկ տեսակնյունից, սա անորոշություն է ստեղծում այն մասին, թե կոնկրետ ինչ էր ստորագրվել։ ԻԴՏԱԴՍ (Ինչ Դու Տեսնում ես Այն Դու Ստորագրում ես) նշանակում է, որ ստորագրված հաղորդագրության սեմանտիկ մեկնաբանությունը չի կարող փոխվել։ Ավելի մասնակիորեն, սա նաև նշանակում է, որ հաղորդագրությունը չի կարող պարունակել այնպիսի թաքնված տեղեկություններ, որոնք անհայտ են ստորագրողին, և որոնք կարող են բացահայտվել ստորագրության ընդունումից հետո։ ԻԴՏԱԴՍ-ը թվային ստորագրությունների ցանկալի հատկանիշ է, որը, սակայն, հեշտ չէ ապահովել՝ ժամանակակից համակարգչային համակարգերի աճող բարդության պատճառով։
Էլեկտրոնային (թվային) ստորագրությունները Հայաստանում
Էլեկտրոնային ստորագրությունների տրամադրելով Հայաստանում զբաղվում է «Էլեկտրոնային կառավարման ենթակառուցվածքների ներդրման գրասենյակը»։ ԷԿԵՆԳ-ը հանդիսանում է միակ լիազորված ընկերությունը Հայաստանում, որը տրամադրում է թվային ստորագրություններ իրավաբանական և ֆիզիկական անձանց ։ Ավելի քան 1330 ֆիզիկական անձ ստացել է էլեկտրոնային ստորագրություն Հայաստանում ։
Ռոբերտ Ֆուլտոն
Ռոբերտ Ֆուլտոն (Fulton, 14 նոյեմբերի, 1765, Փենսիլվանիա, ԱՄՆ — 24 փետրվարի, 1815, Նյու Յորք), ամերիկացի գյուտարար, գործնականորեն պիտանի առաջին շոգենավի ստեղծողը։ 1790-ական թթ․ զբաղվել է նավերի շարժման համար շոգու կիրառման պրոբլեմով։ 1797-ից ապրել է Փարիզում, որտեղ 1800 թ. կառուցել և հաջողությամբ փորձարկել է «Նաուտիլուս» սուզանավը (ուներ ժամանակակից սուզանավերի հիմնական գծերը)։
1803 թ. Ֆուլտոն Մեն գետում ցուցադրել է առաջին շոգենավը, որը շարժվում Էր 7, 5 կմ/ժ արագությամբ։ Ֆուլտոյի գյուտերի չարժանացան ֆրանսիական կառավարության հավանությանը, և նա տեղափոխվեց ԱՄՆ, որտեղ կառուցեց անվավոր «Կլերմոնտ» շոգենավը, որում տեղակայված Էր 20 ձիաուժ (14, 7 կվտ) հզորությամբ շոգեմեքենա։ 1807 թ. օգոստոսին Հուդզոն գետով Նյու Յորք և Օլբանի քաղաքների միջև այդ շոգենավը կատարեց առաջին երթը։ Հետագայում Ֆուլտոն կառուցեց մի քանի անվավոր շոգենավեր, այդ թվում նաև աշխարհում առաջին «Դեմոլոգոս» (կամ «առաջին») ռազմանավը, որը կիրառվեց անգլիացիների դեմ մղվող պատերազմում։
Ծանոթագրություններ
Կատեգորիա:Ամերիկացի գյուտարարներ Կատեգորիա:Ամերիկացի ճարտարագետներ Կատեգորիա:1765 ծնունդներ Կատեգորիա:Նոյեմբերի 14 ծնունդներ Կատեգորիա:1815 մահեր Կատեգորիա:Փետրվարի 24 մահեր
Չելիչ (համայնք)
Չելիչ համայնք (, Општина Челић), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Չելիչ քաղաքը ։
Բնակչություն
2013 թվականի մարդահամարի տվյալների համաձայն՝ համայնքում բնակվում է 12 083 մարդ։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության համայնքներ
Կալերուելա
Կալերուելա (Caleruela), մունիցիպալիտետ Իսպանիայում՝ Տոլեդո նահանգում (Կաստիլիյա-Լա-Մանչա ինքնավար մարզում)։ Մունիցիպալիտետը գտնվում է Լա-Կամպանա-դե-Օլոպեսա շրջանում։ Տարածքը 9 կմ² է։ Բնակչությունը 274 մարդ (2010 թվականի տվյալներով)։ Պրովինցիայի վարչական շրջանից հեռու է 117 կմ։
Արտաքին հղումներ
Կատեգորիա:Իսպանիայի քաղաքներ
Արիստակես Զարգարյան
Արիստակես Հայրապետի Զարգարյան (, 1935), հայ բժիշկ ։
Կենսագրություն
Արիստակես Զարգարյանը ծնվել է 1864 թվականին Գողթնի Ստորին կամ Դաշտ Ագուլիսում։ Ավարտել է Մոսկվայի համալսարանի բժշկական ֆակուլտետը։ Մինչև 1905 թվականին եղել է Պետերբուրգի պալատական բժիշկ, որին հրավիրել է Միխայիլ Նիկոլաևիչը ։
Գործունեություն
Թավրիզում եղել է խորհրդային հյուպատոսարանի գրական-գիտական ընկերության փոխնախագահ։ Թիֆլիսում եղել է հայոց հրատարակչական ընկերության նախագահ։ 1919 թվականին խմբագրել է Թիֆլիսում լույս տեսնող «Զոկի ճրոյգ» թերթը։ Գրել է 16 գրական երկ, որոնցից 4-ը գրական լեզվով, 12-ը զոկական բարբառով։ 1992 թվականին Թավրիզում Հրաչյա Աճառյանին օգնել է Ագուլիսի բարբառին նվիրված նրա աշխատանքներին։ Զբաղվել է նաև նկարչությամբ․ իր կտավներում պատկերել է հիմնականում Ագուլիսի ու Գողթնի բնապատկերները ։
Ծանոթագրություններ
Կատեգորիա:Հայ բժիշկներ Կատեգորիա:Հայ նկարիչներ Կատեգորիա:Ագուլիս քաղաքում ծնվածներ
Դրեբախի աստղադիտարան
Դրեբախի աստղադիտարան (Volkssternwarte Drebach, աստղադիտարանի կոդը` — «113»), աստղադիտարան Գերմանիայում Դրեբախ գյուղում։ Հիմնադրվել է 1969 թվականին, Կառլ Հայնց Մյուլերի կողմից։ Հանդիսանում է ոչ-առևտրային մշակութա-կրթական հաստատություն, պատկանում է Դրեբախ միությանը։
Աստղադիտարանը ստեղծվել Դրեբախի գյուղական դպրոցի հիմքի վրա։ Հիմնադրման տարում այստեղ տեղադրվել է առաջին փոքր դիտակը։ 1974 թվականին աստղադիտարանում տեղադրվել է երկրորդ դիտակը, 18-սմ ռեֆրակտոր։ 1984-ից 1986 թվականները կառուցվել է մոլորակադիտարան։ Ամեն տարի աստղադիտարան են այցելում 12 000 այցելուներ։ 1992 թվականից սկսած աստղադիտարանում աշխատում է օդերևութաբանական արբանյակներից տվյալներ ստացող կայան։ 1997 թվականին այստեղ տեղադրվել է 50-սմ ռեֆրակտոր աստղադիտակ։
Արտաքին հղումներ
NASA ADS տվյալների բազայում աստղադիտարանի ներդրումը
Կատեգորիա:Աստղադիտարաններ Գերմանիայում Կատեգորիա:Սաքսոնիայի շենքեր և կառույցներ Կատեգորիա:Կրթությունը Սաքսոնիայում Կատեգորիա:Սաքսոնիայի աշխարհագրություն
Շոյբուլակ
Շոյբուլակ (Шойбулак), գյուղ Ռուսաստանի Մարի Էլ հանրապետության Մեդվեդևսկի շրջանի կազմում։
Բնակչությունը վերջին գրանցված տվյալներով կազմում էր 1286 մարդ։
Վիբորգի կենտրոնական ժողովրդական դպրոց
Վիբորգի կենտրոնական ժողովրդական դպրոց (Viipurin keskuskansakoulu), տարրական ուսումնական հաստատություն, որը գործել է Վիբորգում 1868-1939 թվականներին։ Վիբորգի կենտրոնում գտնվող երկհարկանի դպրոցական շենքը, որը կառուցվել է 1868 թվականին ճարտարապետ Իվան Յոհանսոնի նախագծով, ներառված է ճարտարապետական հուշարձանների ցանկում։
Պատմություն
1863 թվականին Ալեքսանդր II կայսրն ընդունել է «Ֆիննական լեզվի իրավունքը պաշտոնական շվեդերենին հավասարեցնելու մասին» որոշումը։ Ֆիննական լեզուն մտել է Ֆինլանդիայի մեծ դքսության պաշտոնական գործավարության մեջ։ Միևնույն ժամանակ, սկսել է ընդլայնվել ֆիննալեզու դպրոցների ցանցը` կրթության ոլորտում համապատասխանեցվելով Ռուսական կայսրության տարրական հանրակրթական դպրոցներին։ Համաձայն «Ֆինլանդիայի Մեծ Դքսությունում հանրային ուսուցման կազմակերպման մասին» որոշման, որը հրապարակվել է 1866 թվականին, դպրոցը բաժանվել է եկեղեցուց և լյութերական ծխական մի քանի դպրոցների փոխարեն տեղական իշխանությունները սկսեցին ստեղծել հանրակրթական դպրոցներ Ունո Սիգնեուսի նախագծի համաձայն։ Կրթության օրենսդրությունը պարունակել է պահանջներ դպրոցական շենքերի նկատմամբ, որոնք վերահսկվում էին դպրոցի տնօրինության կողմից։ Սահմանված պահանջների համաձայն Վիբորգի նահանգի ճարտարապետ Իվան Յոհանսոնի կողմից մշակվել է ժողովրդական դպրոցի նախագիծ, որը կառուցվել է 1867-1868 թվականներին և դարձել Ալեքսանդրովսկի պողոտայում (այժմ՝ Լենինգրադյան պողոտա) գտնվող առաջին քարե շենքը, որը տեղակայված է եղել Եղջյուրավոր ամրոցի միջնապատնեշների և պատվարների տեղում և քանդվել է Վիբորգի 1861 թվականի զարգացման գլխավոր հատակագծի համաձայն։ Շուտով նույն փողոցի հարևանությամբ կառուցվել է երկու կանանց գիմնազիա՝ շվեդական և ռուսական։
Սկզբում դպրոցը կոչվել է «rahwaskoulu» («հասարակ մարդկանց դպրոց»), բայց 1872 թվականին այն վերանվանվել է ժողովրդական դպրոցի («kansakoulu»): Եվ երբ քաղաքային շրջաններում դպրոցներ բացվեցին (օրինակ՝ Ռեպոլսկի ժողովրդական դպրոց, Սորվալի ժողովրդական դպրոց), Վիբորգի ժողովրդական դպրոցը սկսեց կոչվել կենտրոնական։ Դպրոցի շենքը համարվում է Իվան Յոհանսոնի Վիբորգի ամենահաջողված շենքը։ Քառամյա տարրական դպրոցի երկհարկանի շենքի ճակատի կենտրոնական մասը, որը շարված է բարձր ցոկոլի վրա, առանձնանում էր ելուստով։ Առաջին հարկը շարված է կոպտատաշ քարով, իսկ երկրորդ հարկի բարձր կիսաշրջանաձև պատուհանների միջև պատերը զարդարված են կորնթական զույգ սյուներով։ Առյուծի մասկարոնները օգտագործվում են որպես ճակատային հարդարանքի տարրեր։ Բակային ճակատը զարդարված է ավելի համեստ ելուստով։ Օժանդակ ծառայությունները տեղակայված էին թիվ 15 Ա բակային մասնաշենքում։
Ֆինալեզու աշակերտների թվի անընդհատ աճի հետ կապված՝ 1886 թվականին ճարտարապետ Ֆրանս Շյորստրյոմի նախագծով կառուցվել է կենտրոնական ժողովրդական դպրոցի նոր շենք։ Դպրոցի աշխատանքը դադարեցվել է խորհրդա-ֆիննական պատերազմների (1939-1944) տարիներին։ Խորհրդա-ֆիննական պատերազմից (1939-1940) հետո դպրոցի շենքում բացվել է Կարմիր բանակի տունը։ Հայրենական մեծ պատերազմի տարիներին` 1941 թվականին շենքում հրդեհ է բռնկվել, որի հետևանքով ոչնչացվել է շենքի ներքին հարդարանքը։ Հետպատերազմյան վերանորոգման արդյունքում հին դպրոցի մասնաշենքը հարմարեցվել է բնակելի շենքի, բակի ծառայողական մասնաշենքը հանձնվել է ներքին գործերի մարմինների իրավասությանը, իսկ դպրոցի նոր շենքում տեղակայվել է մշակույթի պալատը ։
Գրականություն
Կատեգորիա:Ռուսաստանի մշակութային ժառանգության օբյեկտներ Կատեգորիա:1868 հիմնադրումներ Կատեգորիա:Վիբորգի ճարտարապետական հուշարձաններ Կատեգորիա:Բնօրինակում անաղբյուր հոդվածներ Կատեգորիա:Վիբորգի կրթական հաստատություններ
Ազատագրված հիսուն երանգները
«Ազատագրված հիսուն երանգները» (Fifty Shades Freed), Է. Լ. Ջեյմսի «Մոխրագույնի հիսուն երանգներ» եռապատման երրորդ և վերջին մասը, որը պատմում է Քրիստիան և Անասթեյշա Գրեյների ընտանեկան կյանքի մասին։
Վեպը ներառված է 2012 թվականի լավագույն բեսթսելլերների ցանկում՝ ըստ Publishers Weekly-ի ։
2018 թվականի դեկտեմբերի 22-ին The Hollywood Reporter ամսագրի փորձագետները ֆիլմը համարել են 2018 թվականի վատագույն ֆիլմերից երրորդը։
Սյուժե
Գրքի իրադարձություններն սկսվում են Անաստեյշայի և Քրիստիանի հարսանիքից, որից հետո նրանք մեկնում են հարսանեկան ճանապարհորդության։ Նրանց երթուղին անցնում է Լոնդոնով, Փարիզով, իսկ մեղրամիսի վերջնական կետը դառնում է Ֆրանսիայի հարավը։ Ի դժբախտություն նորապսակների՝ նրանց ճամփորդությունը պետք է ընդհատվի «Grey Enterprises»-ի հետ կապված միջադեպի պատճառով։ Անասթեյշան և Քրիստիանը վերադառնում են Սիեթլ։
Ճանապարհորդությունից հետո առաջին աշխատանքային օրը Անան իմանում է, որ իր բացակայության ընթացքում SIP-ի (Seattle Independent Press) ղեկավարությունը որոշում է կայացրել նրան նշանակել գլխավոր խմբագիր։ Քրիստիանը Անային որպես հարսանեկան նվեր մատուցում է ամառանոց, որը նրան դուր էր եկել զբոսանավով ճամփորդելիս։
Ռուս-թուրքական հարաբերություններ
Ռուս-թուրքական հարաբերություններ (Российско–турецкие отношения, Rusya–Türkiye ilişkileri), դիվանագիտական հարաբերություններ են Ռուսաստանի Դաշնության և Թուրքիայի Հանրապետության միջև։
Ազատագրված հիսուն երանգները
Էկրանավորում
Երրորդ ֆիլմի նկարահանումներն անցկացվել են երկրորդ ֆիլմի նկարահանումներին զուգահեռ։ Նկարահանվել է Վանկուվերում (Կանադա), Փարիզում և Նիսում, պանորամային նկարահանումներն անցկացվել են Սիեթլում (Վաշինգտոն նահանգ) և Ասպենում (Կոլորադո նահանգ)։
Ռուս-թուրքական հարաբերություններ
Պատմություն
Դիվանագիտական հարաբերութրււնները հաստատվել են 1920 թվականին։ 1921 թվականի մարտի 16-ին Մոսկվայում երկրների միջև կնքվել է «բարեկամության և եղբայրության մասին» պայմանագիր։ Պայմանագրի առաջին հոդվածով կողքերից յուրաքանչյուրը պարտավորվում Էր «չճանաչել հաշտության ոչ մի պայմանագիր կամ միջազգային որևէ ակտ, որը պայմանավորվող մյուս կողմին կպարտադրվեր ուժի միջոցով»։ Հաստատվում Էր Թուրքիայի հյուսիս-արևելք նոր սահմաները՝ Կարսի մարզը, որը Թուրքիան գրավել Էր 1920 թվականի աշնանը Հայաստանի դեմ ձեռնարկած իր նվաճողական պատերազմի ընթացքում, անցնում Էր Թուրքիային, իսկ Բաթում քաղաքը, նավահանգիստը և հարակից շրջանը Թուրքիան համաձայնում Էր զիջել Վրաստանին, երրորդ հոդվածով՝ Նախիջևանի մարզը կազմում Էր ինքնավար տարածք՝ Ադրբեջանի խնամակալության ներքո պայմանով, որ Ադըրբեջանը չէր զիջի այդ խնամակալությունը մի երրորդ պետության։ Կողմերը չեղյալ էին հայտարարում նախկինում ցարական Ռուսաստանի և Թուրքիայի միջև կնքված համաձայնագրերը։ ԽՍՀՄ համաձայնեց չհարձակման պայմանագիր կնքել Գերմանիայի հետ։ Խորհրդային կառավարությունը միևնույն նպատակով օգտագործեց նաև հետագայում կնքված խորհրդա-գերմանական պայմանագրերն ու համաձայնագրերը․ բարեկամության և սահմանի մասին պայմանագիրը 1939 թվականի սեպտեմբեր), տնտ․ համաձայնագրերը, սահմանային կոնֆլիկտների և միջադեպերի կարգավորման կոնվենցիան 1940 ևն։ Միջազգային իրավունքի սկզբունքների համաձայն, ՍՍՀՄ-ի վրա Գերմանիայի հարձակման պահից, սովետա-գերմանական բոլոր պայմանագրերն ու համաձայնագրերը կորցրին իրենց ուժը։
Ազատագրված հիսուն երանգները
Էկրանավորում
Համաշխարհային պրեմիերան կայացել է 2018 թվականի փետրվարի 6-ին։
Արտաքին հղումներ
Կատեգորիա:2012 վեպեր Կատեգորիա:Էկրանավորված բրիտանական վեպեր Կատեգորիա:Էրոտիկ վեպեր Կատեգորիա:Վեպեր սիրո մասին Կատեգորիա:Անգլերեն վեպեր Կատեգորիա:Բրիտանական վեպեր
Օդարկա Բանդրովսկայա
Կենսագրություն
Օդարկան մայրական կողմից երգչուհի Սալոմեա Կրուշելնիցկայայի զարմուհին է։ Սովորել է Լվովի դասական գիմնազիայում։ 1922 թվականին ավարտել է Ն. Լիսենկոյի անվան բարձրագույն երաժշտական ինստիտուտի դաշնամուրի բաժինը (Մարիա Կրինիցկայայի դասարան), ուսումը շարունակել է Վիեննայում՝ պրոֆեսոր Ֆրանկի մոտ։ 1924-1928 թվականներին երգեցողություն է սովորել Լեհական երաժշտական ընկերության կոնսերվատորիայում՝ պրոֆեսոր Զ. Կոզլովսկայայի մոտ, ինչպես նաև ընդունվել է Լվովի համալսարանի հումանիտար գիտությունների ֆակուլտետ։ 1928 թվականին մեկնել է Իտալիա (Միլան և Վիարեջո), որտեղ Կրուշելնիցկայայի մոտ կատարելագործել է իր մեներգչական հմտությունները։ 1929 թվականին վերադառնալով Լվով, սկսել է հյուրախաղերը Ուկրաինական ԽՍՀ-ում, Լեհաստանում և Վիեննայում։ 1930-ական թվականներին նա ակտիվ ստեղծագործական գործունեություն է ծավալել որպես երգչուհի և դաշնակահարուհի։
1931-1939 թվականներին մեներգեցողություն է դասավանդել Ն. Լիսենկոյի անվան բարձրագույն երաժշտական ինստիտուտում։ 1940 թվականից եղել է Լվովի պետական կոնսերվատորիայի վոկալի ֆակուլտետի դոցենտ և դեկան։ 1944-1963 թվականներին կրկին զբաղեցրել է Լվովի կոնսերվատորիայի մեներգեցողության դոցենտի պաշտոնը։ Գրել է մի շարք գիտամեթոդական աշխատություններ։ Նրա ուսանողներից են եղել Միրոսլավ Անտոնովիչը, Իլյա Մացյուկը, Պ. Կրինիցկայան, Տ. Դիդիկը, Մ. Պրոցևյատը, Լ. Դորոնինան, Ն. Սաֆրոնովան, Բայկո քույրերի վոկալ եռյակը ։
Նրա կամերային վոկալ երգացանկը ներառել է Ռիխարդ Շտրաուսի, Հուգո Վոլֆի, Ռիխարդ Վագների, Յոհաննես Բրամսի, Յոհան Սեբաստիան Բախի, Նիկոլայ Լիսենկոյի, Յակով Ստեպովոյի, Վ. Բարվինսկու և այլ կոմպոզիտորների ստեղծագործությունները։ Կոնցերտմայստերներն էին` Վասիլի Բարվինսկին, Նեստոր Նիժանկովսկին, Գ. Լևիցկայան, Ռոման Սիմովիչը, Լ. Ումանսկայան, Ա. Երմակովան և Մ. Լիսենկոն (Նիկոլայ Լիսենկոյի դուստրը)։ Նա թողել է բազմաթիվ ձայնագրություններ՝ արևմտաեվրոպական դասականների, ուկրաինացի և գալիցիացի կոմպոզիտորների ստեղծագործությունների կատարումներով։
Օդարկան շատ ժամանակ և ջանք է գործադրել Սալոմեյա Կրուշելնիցկայայի հիշատակը վերականգնելու և նրա համբավը բարձրացնելու համար։ Նա հավաքել և պահպանել է երգչուհու արխիվը, որի հիման վրա Լվովում ստեղծվել է Սալոմեյա Կրուշելնիցկայայի երաժշտական հուշահամալիր թանգարանը (բացվել է 1991 թվականին) ։ Հեղինակ է արտիստուհու, Կրուշելնիցկայայաների ընտանիքի, ինչպես նաև Ս. Լյուդկևիչի, Իվան Ֆրանկոյի, Գ. Լևիցկայայի, Ա. Կարպատսկու մասին հուշագրությունների ։
Սև երկուշաբթի (1987)
Սև երկուշաբթի, 1987 թվականի հոկտեմբերի 19-ը, երկուշաբթի, օր, երբ իր պատմության ընթացքում Դոու-Ջոնսի արդյունաբերական ցուցանիշը ամենամեծ անկումը ապրեց՝ ցուցանիշը նվազելով 22.6%-ով։ Այս իրադարձությունը տեղի է ունեցել ոչ միայն ԱՄՆ-ում, այլև արագորեն տարածվել է ամբողջ աշխարհում։ Այսպիսով, հոկտեմբերի վերջին Ավստրալիայի ֆոնդային բորսաները կորցրել են 41,8%, Կանադան `22,5%, Հոնկոնգը` 45,8%, Մեծ Բրիտանիան `26,4%։
Ընդ որում, աղետին չեն նախորդել որևէ կարևոր նորություններ կամ իրադարձությունները, փլուզման տեսանելի պատճառներ չեն եղել։ Այս իրադարձությունը կասկածի տակ է առել ժամանակակից տնտեսագիտության հիմքում ընկած շատ կարևոր ենթադրություններ՝ մարդկային ռացիոնալ վարքի տեսությունը, շուկայական հավասարակշռության տեսությունը և արդյունավետ շուկայի վարկածը։ Փլուզումից հետո որոշ ժամանակ անց համաշխարհային ֆոնդային շուկաներում առևտուրը սահմանափակվել է, քանի որ այդ ժամանակի համակարգչային տեխնոլոգիաները չկարողացան հաղթահարել պատվերների հսկայական քանակությունը։ Առևտրի այս սահմանափակումը թույլ տվեց Դաշնային պահուստների համակարգին և այլ երկրների կենտրոնական բանկերին միջոցներ ձեռնարկել` կանխելու գլոբալ ֆինանսական ճգնաժամի տարածումը։
Փլուզման պատճառներ
Փլուզման պոտենցիալ պատճառները համարվում են ծրագրային առրտուրը, անորոշությունը, շուկայական վերագնահատումը և շուկայական հոգեբանությունը։ Այս պատճառները օգտագործվում են, երբ բացատրվում է, թե ինչու փլուզումը տեղի ունեցավ հոկտեմբերի 19-ին, ինչու շուկան այնքան արագ և այնքան անկում ապրեց, և ինչու է ճգնաժամը ազդել ԱՄՆ-ից բացի այլ տարածքների վրա։
Ամենատարածված բացատրությունը ծրագրային առևտուրն է։ Ծրագրային ապահովման ոլորտում համակարգիչները օգտագործվում են ավտոմատ կերպով արբիտրաժի և հեջավորման գործարքների համար։ Ծրագրային առևտրի ոլորտում համակարգիչները օգտագործվում են ավտոմատ կերպով արբիտրաժի և հեջավորման գործարքների համար։ Փլուզումից հետո շուկայական շատ մասնակիցներ սկեցին հայհոյել առևտրային ռազմավարությունները։
Մեկ այլ հայտնի տեսության համաձայն, աղետի պատճառը Մեծ յոթնյակի երկրների դրամավարկային քաղաքականության անհամապատասխանությունն է։ ԱՄՆ-ն, որը ցանկանում էր բարձրացնել դոլարի և գնաճի սահմանը, դրամավարկային քաղաքականության մեջ չափազանց արագ փոփոխություններ կատարեց, առանց եվրոպական երկրների հետ համաձայնեցնելու։
Հետևանքներ
Արժեթղթերի և բորսաների հանձնաժողովը ձևակերպել է նոր կանոններ անհատ ներդրողների պաշտպանության համար, մասնավորապես, ՆԱՍԴԱՔ-ի շուկայի կայացնողները պարտավոր էին ձեռք բերել որոշակի բաժնետոմսեր իրենցից, եթե իրենք ցանկանում էին վաճառել այդ բաժնետոմսերը։
Գրականություն
Կատեգորիա:Ֆոնդային շուկաների ճգնաժամներ
Վելիկիե Կոմյատի
Վելիկիե Կոմյատի (Великі Комяти, Magyarkomját), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Վելիկիե Կոմյատի գյուղում բնակվում էր 6 772 մարդ։ Բնակավայրը զբաղեցնում է 123 կմ² տարածք։ Բնակչության խտությունը կազմում էր 55,06 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր
Դարյա Դոբրոչաևա
Դարյա Նիկիտիչնա Դոբրոչաևա (օրիորդական ազգանունը՝ Կովալչուկ կամ  Կրավչուկ, ), խորհրդային և ուկրաինացի բուսաբան, գիտության և տեխնիկայի բնագավառում Ուկրաինական ԽՍՀ պետական մրցանակի դափնեկիր, Ուկրաինական ԽՍՀ գիտության և տեխնիկայի վաստակավոր գործիչ, կենսաբանական գիտությունների դոկտոր։
Կենսագրություն
Դարյա Դոբրոչաևան ծնվել է 1916 թվականի մարտի 30-ին, Ստարոկոնստանտինովսկի շրջանի Խիժնիկի գյուղում։ Դպրոցն ու մանկավարժական դասընթացներն ավարտելուց հետո որոշ ժամանակ աշխատել է որպես ուսուցչուհի։ Այնուհետև սովորել է Նովոչերկասկի Հյուսիսային Կովկասի անասնաբուժական և անասնաբուծական ինստիտուտում և Ռոստովի պետական համալսարանի կենսաբանական ֆակուլտետում։ 1933 թվականին Դարյա Նիկիտիչնան տեղափոխվել է Խարկովի պետական համալսարան, ավարտելուց հետո աշխատել պրոֆեսոր Յուրի Կլեոպովի ղեկավարությամբ։ 1938 թվականից Կիևում եղել է Ուկրաինական ԽՍՀ ԳԱ բուսաբանության ինստիտուտի երկրաբուսաբանության բաժնի ասիստենտ, շուտով ընդունվել է Բարձրագույն բույսերի բաժնի ասպիրանտուրա և խորացել Ուկրաինայի Centaurea L. դասի բուսական աշխարհի կրիտիկական ու համակարգված ուսումնասիրության բնագավառում։ Գիտական հետազոտություններն ընդհատվել են Հայրենական մեծ պատերազմով։ Ամուսնու՝ օդաչու-ինժեներ Պավել Գրիգորիևիչ Դոբրոչաևի մահից հետո Դարիա Նիկիտիչնան մեկնել է ռազմաճակատ, որտեղ ծառայել է 215-րդ ավիացիոն դիվիզիայի կազմում։
Հայրենական մեծ պատերազմից հետո Դոբրոչաևան վերադարձել է Կիև՝ շարունակելու ասպիրանտուրան և գիտական հետազոտությունները պրոֆեսոր Միխայիլ Կոկովի ղեկավարությամբ։ 1946 թվականի դեկտեմբերին պաշտպանել է թեկնածուական ատենախոսությունը «Centaurea L. s.l. դասի համակարգային և պատմաաշխարհագրական նկարագիրը Ուկրաինական ԽՍՀ բուսական աշխարհում», որտեղ, մասնավորապես, նկարագրել է գիտության համար անհայտ կապույտ տերեփուկի նոր 5 տեսակներ՝ Centaureaapseudomaculosa Dobrocz., Centaureaalutacea Dobrocz., Centaureaapseudocoriacea Dobrocz., Centaureapseudocoriacea Dobrocz։ Անոթային բույսերի դասակարգման և ֆլորիստիկայի բաժնում Դոբրոչաևան աշխատել է գրեթե 20 տարի այնպիսի գիտնականների հետ համատեղ, ինչպիսիք են Միխայիլ Կոկովը, Ելենա Վիսյուլինան, Է. Ի. Բորդզիլովսկին, Ա. Ի. Բարբարիչը և ուրիշներ։
1966 թվականին նշանակվել է Ուկրաինական ԽՍՀ ԳԱ Բուսաբանության ինստիտուտի բուսաբանական թանգարանի ղեկավար, որը Ուկրաինական ԽՍՀ ԳԱԱ-ի կենտրոնական գիտաբնագիտական թանգարանի էքսպեդիցիոն-տարածքային համալիրի անբաժանելի մասն է կազմել։ Իր գործընկեր գիտնականների՝ կենսաբանական գիտությունների դոկտոր Բ. Վ. Զավերուխայի, կենսաբանական գիտությունների թեկնածուներ՝ Լ. Մ. Սիպաիլովայի և Լ. Ս. Պանովայի հետ համատեղ սկսել է թանգարանի ձևավորումը, մշակել բուսակենսաբանական ցուցահանդեսների գիտական հիմքերը, ցուցափեղկերի նախագծերը, կենսախմբերը, տրամանկարները, պատրաստեց առանձին բուսաբանական-աշխարհագրական և ֆլորիստիկական շրջանների բուսական աշխարհի փորձնական բնութագրերը, բուսականության բաշխման սխեմաներ, աշխարհագրական քարտեզները, պատրաստել բնական ծավալուն ցուցանմուշներ և այլն։ 1975-1982 թվականներին հրատարակվել և վերահրատարակվել է Բուսաբանական թանգարանի ցուցադրության ուղեցույցը, որը գրվել է Դոբրոչաևայի, Բ. Վ. Զավերուխայի և Լ. Մ. Սիպաիլովայի կողմից։ Ցուցահանդեսային նյութերի հիման վրա հեղինակները նախապատրաստել են նաև «Բուսական աշխարհի թագավորությունում» գիտահանրամատչելի գրքի երկու հրատարակությունները (1978, 1982)։
Գիտական գործունեություն
Գիտության բնագավառում Դոբրոչաևան հետաքրքրվել է սիստեմատիկայով, ծաղկաբուծությամբ, մոլախոտերով, բնության պահպանությամբ, թանգարանաբանությամբ և գիտության պատմությամբ։ Նա իր գիտական հետազոտությունները սկսել է Centaurea L. (կապույտ տերեփուկ) դասի սիստեմատիկայի ուսումնասիրությամբ, պրոֆեսոր Է. Ի. Բորձիլովսկու, իսկ հետագայում՝ պրոֆեսոր Ն. Վ. Կլոկովի ղեկավարությամբ։ Դարիա Նիկիտիչնա Դոբրոչաևան նկարագրել է ավելի քան 30 նոր տաքսոններ, ներառյալ գիտության համար նոր անոթավոր բույսերի 21 տեսակ։ Դարիա Նիկիտիչնան 193 հրապարակումների հեղինակ և համահեղինակ է, այդ թվում՝ 19 մենագրություն, 80 գիտական և գիտահանրամատչելի հոդված և այլ հրապարակումներ։ Ուկրաինական ԽՍՀ ԳԱ Բուսաբանության ինստիտուտի այլ աշխատակիցների հետ մասնակցել է Ուկրաինական ԽՍՀ «Բուսական աշխարհի» հաջորդ հատորները գրելու աշխատանքներին, որի համար մշակել է 513 բուսատեսակ։ Այս հիմնարար աշխատանքների համար Դարյա Նիկիտիչնան այլ գիտնականների հետ արժանացել է Ուկրաինական ԽՍՀ Պետական մրցանակի՝ գիտության և տեխնիկայի բնագավառում։ Միաժամանակ գործընկերների հետ մասնակցել է «Ուկրաինական ԽՍՀ բույսերի տեղեկատու»-ի ստեղծմանը (1950), որն արժանացել է ԽՍՀՄ Պետական մրցանակի։ Այդ հրատարակության համար Դոբրոչաևան մշակել է մի շարք տաքսոններ՝ Serratula L., Crupina Cass., Rhaponticum DC., Chartolepis Cass., Acroptilon Cass., Phaeopappus Boiss., ինչպես նաև մենագրական Centaurea L. դասը։ Նա քննադատորեն ուսումնասիրել է նաև մի շարք այլ ֆլորիստիկական հրատարակությունների բազմաթիվ տաքսոններ՝ «Ղրիմի բուսական աշխարհը» (1969), «Ուկրաինական Կարպատների բույսերի տեղեկատու» (1977), «ԽՍՀՄ եվրոպական մասի բուսական աշխարհը» (1981), «Բույսերի կյանք» (1981), «Ուկրաինայի բուսական աշխարհի աշծարհագրություն» (1986), «Ուկրաինայի բարձրագույն բույսերի տեղեկատու» (1987), «Ուկրաինայի Կարմիր գիրքը» (1996)։
Հրատարակել է նաև բուսատեսակների դասի կենսաբազմազանության վերաբերյալ գիտական տեսանկյունից հետաքրքրություն ներկայացնող  մի շարք քննադատական և վերլուծական աշխատություններ  Anthemis L. (1952), Spiraea L. (1954), Trapa L. (1955), Symphytum L. (1967, 1968) և այլն։ Դարյա Նիկիտիչնայի ամենակարևոր հետազոտությունը եղել է ԽՍՀՄ տարածքում գաղտրիկավորների լայն տեսականու ֆլորոլոգիական և քննադատական-համակարգային մշակումները։ Այս հսկայական ընդհանրացնող ուսումնասիրության արդյունքներն ամփոփվել են նրա «ԽՍՀՄ եվրոպական մասի գաղտրիկավորները (Boraginales Hutch.)» դոկտորական ատենախոսության մեջ, որը Դոբրոչաևան պաշտպանել է 1978 թվականին։ Այստեղ ներկայացված են գաղտրիկավորների 143 տեսակ՝ նախկինում հայտնի 110-ի փոխարեն, նկարագրված է գիտության համար նոր 6 բուսատեսակներ՝ Onosma volgense Dobroch., Onosma guberlinense Dobroch: et V. M. Vinogr., Onosma macrochaetum Klokov et Dobroch., Echium popovii Dobroch., Symphytum popovii Dobroch., Myosotis popovii Dobroch։ Ուկրաինայում և աշխարհով մեկ կազմակերպված գիտարշավներից, մասնավոր ճամփորդություններից նա բերել է բազմաթիվ հերբարիումային նյութեր և ավելի քան 30 հազար հերբարիումային թերթեր հանձնել է Բուսաբանության ինստիտուտին։ Երկար ժամանակ ղեկավարելով հերբարիումի փոխանակման ֆոնդը՝ զգալիորեն ընդլայնել է կապերը Եվրոպայի, Ասիայի և Ամերիկայի շատ երկրների բուսաբանական հաստատությունների հետ և ակտիվացրել աշխատանքը համաշխարհային ֆլորայի հավաքածուն համալրման ուղղությամբ։
Դոբրոչաևան մեծ ջանքեր է գործադրել գիտական ժառանգության, կենսագրությունների, մասամբ մոռացված բուսաբանների՝ Նեստոր Գամորակի, Յուրի Կլեոպովի, Ալեքսանդր Յանատայի, Ն. Տ. Օսադչայա- Յանատայի և մյուսների նամակագրությունների ուսումնասիրության ուղղությամբ։ Նա մասսայականացրեց նրանց հետազոտությունները, հոդվածներ գրեց նրանց մասին, հրատարակեց գրքեր, մասնավորապես, ՀՈՒԳԱ-ի առաջին նախագահներից մեկի՝ ակադեմիկոս Վլադիմիր Լիպսկու մասին (լրագրող Գ. Պ. Մոկրիցկու հետ համահեղինակությամբ)։ Նրա ակտիվ մասնակցության շնորհիվ լույս տեսան իր ուսուցիչների` Միխայիլ Պոպովի երկհատոր աշխատությունը (1983), Յուրի Կլեոպովի մենագրությունը (1990)։ Հրապարակման են նախապատրաստվել նաև Ն. Վ. Կլոկովի և Ն. Տ. Օսադչեյ-Յանատայի գիտական ժառանգության նյութերը։
Պարգևներ
Դոբրոչաևայի աշխատանքային, գիտական և կազմակերպչական գործունեությունը գնահատվել է պետական պարգևներով՝ Ուկրաինական ԽՍՀ Գերագույն խորհրդի նախագահության պատվոգրով և մեդալներով։ 1982 թվականին Դոբրոչաևային շնորհվել է Ուկրաինական ԽՍՀ գիտության և տեխնիկայի վաստակավոր գործչի կոչում։
Հիշատակ
Ազգային բնագիտական թանգարանի բուսաբանական ցուցահանդեսը, որը կազմակերպել և հիմնադրել է Դոբրոչաևան, ներկայումս կրում է նրա անունը՝ Դարյա Դոբրոչաևայի անվան բուսաբանական թանգարան։